 2 Ihe E Mere 31  Ozugbo ha mechara ihe a dum, ndị Izrel niile nọ nebe ahụ gara nobodo ndị dị na Juda. Ha wee kụrisịa ogidi nsọ dị iche iche, gbutusịakwa ogwe osisi ndị dị nsọ ma kwatuo ebe ndị dị elu na ebe ịchụàjà ndị dị na Juda na Benjamin dum nakwa nIfrem na Manase ruo mgbe ha mechara. E mesịa, ụmụ Izrel niile laghachiri nobodo ha, onye nke ọ bụla nihe nketa ya.Hezekaya wee kee ndị nchụàjà nìgwè nìgwè, keekwa ndị Livaị nìgwè nìgwè, ìgwè nke ọ bụla dị ka ọrụ ọ na-arụrụ ndị nchụàjà si dị nakwa dị ka ọrụ ọ na-arụrụ ndị Livaị nihe metụtara àjà nsure ọkụ na àjà udo si dị, ka ha wee na-eje ozi, na-enyekwa ekele na otuto nọnụ ụzọ ámá ndị dị nụlọ nsọ Jehova.E nwekwara ihe ndị eze si nakụ ya nye maka àjà nsure ọkụ, maka ịchụ àjà nsure ọkụ a na-achụ nụtụtụ nakwa ná mgbede, nakwa àjà nsure ọkụ a na-achụ nụbọchị izu ike, nụbọchị ememme ọnwa ọhụrụ nakwa noge ememme, dị ka ihe e dere niwu Jehova si dị.Ọ gwakwara ndị mmadụ, bụ ndị bi na Jeruselem, ka ha na-eweta òkè dịịrị ndị nchụàjà na ndị Livaị, ka ha wee na-edebezu iwu Jehova.Ozugbo a kpọsara okwu ahụ, ụmụ Izrel wetakwuru ọka, mmanya ọhụrụ na mmanụ na mmanụ aṅụ, bụ ndị si ná mkpụrụ mbụ ha, tinyere mkpụrụ niile si nubi. Ha wetakwara otu ụzọ nụzọ iri nke ihe niile nụba.Ọbụna ụmụ Izrel na ụmụ Juda ndị bi nobodo ndị dị na Juda wetara otu ụzọ nụzọ iri nke ehi na atụrụ nakwa otu ụzọ nụzọ iri nke ihe ndị dị nsọ, bụ ihe ndị e doro nsọ nye Jehova bụ Chineke ha. Ha wetara ha wee tụọ ha nikpo nikpo.Nọnwa nke atọ, ha malitere ịtụ ha nikpo nikpo site nịtụ ikpo nke kasị nta, ha tụkọtachara ya nọnwa nke asaa.Mgbe Hezekaya na ndị isi bịara hụ ikpo ndị ahụ, ha gọziri Jehova na ndị ya bụ Izrel.Ka oge na-aga, Hezekaya jụrụ ndị nchụàjà na ndị Livaị banyere ikpo ndị ahụ.Azaraya bụ onyeisi nchụàjà, onye si nụlọ Zedọk, sịrị ya, ee, ọ sịrị: Kemgbe a malitere iweta onyinye nụlọ Jehova, a na-eri nri na-eriju afọ, na-erifọkwa ihe buru ibu; nihi na Jehova agọziwo ndị ya, nnukwu ihe a bụkwa ihe fọrọ afọ.Hezekaya wee kwuo ka e dozie ụlọ iri ihe ndị dị nụlọ Jehova. Ha wee dozie ha.Ha wee jiri ikwesị ntụkwasị obi na-eweta onyinye na otu ụzọ nụzọ iri na ihe ndị dị nsọ; ọ bụ Koaya bụ onye Livaị na-ahụ maka ha dị ka onye ndú. Shimiaị nwanne ya bụ onye nke abụọ.Jehayel na Azazaya na Nehat na Asahel na Jerimọt na Jozabad na Iliel na Ismakaya na Mehat na Benaya bụ ndị nlekọta, ndị ha na Koaya na Shimiaị nwanne ya na-arụkọ ọrụ, dị ka ihe Hezekaya bụ eze nyere niwu si dị. Ọ bụkwa Azaraya bụ onye ndú nụlọ ezi Chineke.Kore nwa Imna, onye Livaị, bụ onye nche ọnụ ụzọ ámá nke dị nebe ọwụwa anyanwụ, nke na-ahụ maka onyinye afọ ofufo ndị e nyere ezi Chineke, ikesa onyinye e nyere Jehova na ihe ndị kasị nsọ.Ndị nọ nokpuru ya bụ Iden na Minayamin na Jeshụa na Shemaya, Amaraya na Shekanaya, bụ ndị nọ nobodo dị iche iche nke ndị nchụàjà. Ha na-arụ ọrụ nke ndị a pụrụ ịtụkwasị obi na-arụ, bụ ikesara ụmụnne ha ihe nìgwè ha dị iche iche, ma onye ukwu ma onye nta;nagụnyeghị ụmụ nwoke ndị e debara aha ha nakwụkwọ usoro ọmụmụ, malite ná ndị gbara afọ atọ gbagowe, bụ ndị niile na-abịa nụlọ Jehova kwa ụbọchị, maka ịrụ ọrụ dịịrị ha dị ka ìgwè ha dị iche iche si dị.Ọ bụ ndị a bụ ndị nchụàjà e debara aha ha nakwụkwọ usoro ọmụmụ, dị ka ụlọ ndị nna ha si dị nakwa ndị Livaị e debara aha ha nakwụkwọ, malite ná ndị gbara afọ iri abụọ gbagowe, dị ka ọrụ ìgwè ha na-arụ si dị;e debakwara aha ụmụntakịrị ha niile, ndị nwunye ha na ụmụ ha ndị ikom na ụmụ ha ndị inyom nakwụkwọ usoro ọmụmụ, ya bụ, ọgbakọ ahụ dum, nihi na ha doro onwe ha nsọ maka ọrụ dị nsọ ha na-arụ, bụ nke ndị a pụrụ ịtụkwasị obi na-arụ;nakwa ụmụ Erọn, bụ ndị nchụàjà, ndị bi nala ịta ahịhịa nke obodo ha dị iche iche. Nobodo niile, e nwere ndị ikom a kpọrọ aha, ka ha na-enye nwoke ọ bụla netiti ndị nchụàjà òkè ya, na-enyekwa ndị niile e debara aha ha nakwụkwọ usoro ọmụmụ netiti ndị Livaị òkè ha.Hezekaya wee mee otú a na Juda dum, o wee na-eme ihe dị mma na ihe ziri ezi na ihe kwesịrị ntụkwasị obi nihu Jehova bụ Chineke ya.O ji obi ya dum rụọ ọrụ niile ọ malitere ịrụ nihe metụtara ozi a na-eje nụlọ ezi Chineke nakwa nihe metụtara iwu ahụ na ntụziaka, iji chọọ Chineke ya, ihe gakwaara ya nke ọma. 